Na temelju članka 107. i 109. Zakona o cestama (NN 84/11, 22/13, 54/13, 148/13, 92/14, 110/19, 144/21, 114/22, 114/22, 04/23, 133/23), te članka 30. Statuta Općine Čaglin (Službeni glasnik Općine Čaglin br. 2/23), Općinsko vijeće Općine Čaglin na 17. sjednici održanoj 15.prosinca 2023. godine, donijelo je

ODLUKU

o nerazvrstanim cestama na području Općine Čaglin

I. OPĆE ODREDBE

Članak 1.

Ovom Odlukom uređuje se upravljanje, građenje i održavanje nerazvrstanih cesta; vrsta, opseg i rokovi izvođenja radova redovitog i izvanrednog održavanja nerazvrstanih cesta te kontrola i nadzor nad izvođenjem tih radova; financiranje nerazvrstanih cesta; njihova zaštita te nadzor i prekršajne odredbe.

Prilog ovoj Odluci čini Popis nerazvrstanih cesta na području Općine Čaglin.

Članak 2.

Nerazvrstana cesta je javno dobro u općoj uporabi u vlasništvu jedinice lokalne samouprave na čijem se području nalazi.

Nerazvrstana cesta se ne može otuđiti iz vlasništva jedinice lokalne samouprave niti se na njoj mogu stjecati stvarna prava, osim prava služnosti i prava građenja radi građenja građevina sukladno odluci izvršnog tijela jedinice lokalne samouprave, pod uvjetom da ne ometaju odvijanje prometa i održavanje nerazvrstane ceste.

Dio nerazvrstane ceste namijenjen pješacima (nogostup i slično) može se dati u zakup sukladno posebnim propisima, ako se time ne ometa odvijanje prometa, sigurnost kretanja pješaka i održavanje nerazvrstane ceste.

Članak 3.

Nerazvrstane ceste su ceste koje se koriste za promet vozilima i koje svatko može slobodno koristiti na način i pod uvjetima određenim Zakonom i ovom Odlukom, a koje nisu razvrstane kao javne ceste, i to posebice:

– ceste koje povezuju naselja,

– ceste koje povezuju područja unutar naselja,

– terminali i okretišta vozila javnog prijevoza,

– pristupne ceste do stambenih, poslovnih, gospodarskih i drugih građevina,

– druge ceste na području naselja.

Nerazvrstane ceste na području Općine Čaglin dijele se na:

1. Nerazvrstane ceste I. reda
2. Nerazvrstane ceste II. Reda

Nerazvrstane ceste I. reda čine: seoske ulice, seoske ceste, ceste koje spajaju dva naselja, a nisu razvrstane po posebnim propisima te javno-prometne površine kao što su parkirališta, pješačke staze, pješački trgovi, pristupne ceste do stambenih, poslovnih, gospodarskih i drugih objekata.

Nerazvrstane ceste I. reda su navedene u Popisu nerazvrstanih cesta u prilogu ove Odluke (Prilog 1.).

Nerazvrstane ceste II. reda čine:

* ostali poljski i šumski putevi koji nisu navedeni u Popisu nerazvrstanih cesta I. reda, a u vlasništvu su i pod održavanjem Općine Čaglin.

Nerazvrstane ceste na području Općine Čaglin su javno dobro u općoj uporabi i u vlasništvu Općine Čaglin.

Članak 4.

Nerazvrstanu cestu čine:

– cestovna građevina (donji ustroj, kolnička konstrukcija, sustav za odvodnju atmosferskih voda s nerazvrstane ceste, drenaže, most, vijadukt, podvožnjak, nadvožnjak, propust, tunel, galerija, potporni i obložni zid, pothodnik, nathodnik i slično), nogostup, biciklističke staze te sve prometne i druge površine na pripadajućem zemljištu (zelene površine, ugibališta, parkirališta, okretišta, stajališta javnog prijevoza i slično),

– građevna čestica, odnosno cestovno zemljište u površini koju čine površina zemljišta na kojoj prema projektu treba izgraditi ili je izgrađena cestovna građevina, površina zemljišnog pojasa te površina zemljišta na kojima su prema projektu ceste izgrađene ili se trebaju izgraditi građevine za potrebe održavanja ceste i pružanja usluga vozačima i putnicima (objekti za održavanje cesta, upravljanje i nadzor prometa, benzinske postaje, servisi i drugo),

– zemljišni pojas s obiju strana ceste potreban za nesmetano održavanje ceste širine prema projektu ceste,

– prometna signalizacija (okomita, vodoravna i svjetlosna) i oprema za upravljanje i nadzor prometa,

– javna rasvjeta i oprema ceste (odbojnici i zaštitne ograde, uređaji za zaštitu od buke, uređaji za naplatu parkiranja i slično).

II. UPRAVLJANJE, GRAĐENJE I ODRŽAVANJE NERAZVRSTANIH CESTA

Članak 5.

Upravljanje, građenje i održavanje nerazvrstanih cesta obavlja se na način propisan za obavljanje komunalnih djelatnosti sukladno propisima kojima se uređuje komunalno gospodarstvo, ako Zakonom nije propisano drukčije.

Članak 6.

Nerazvrstanim cestama na području Općine Čaglin, upravlja Općina Čaglin. Za potrebe upravljanja nerazvrstanim cestama i njihovog održavanja nadležni Jedinstveni upravni odjel Općine Čaglin ustrojit će i voditi jedinstvenu bazu podataka o nerazvrstanim cestama.

U evidenciji iz prethodnog stavka ovog članka vode se nerazvrstane ceste I. reda.

Članak 7.

Poslovi građenja i rekonstrukcije nerazvrstanih cesta određeni su Zakonom a posebice obuhvaćaju:

- građevinsko i drugo projektiranje s istražnim radovima,

- projektiranje opreme, pratećih objekata, prometne signalizacije i drugo projektiranje,

- stručnu ocjenu studija i projekata,

- otkup zemljišta i objekata,

- izmještanje komunalne i druge infrastrukture,

- ustupanje radova građenja,

- organizaciju stručnog nadzora i kontrole ugrađenih materijala i izvedenih radova,

- organizaciju tehničkog pregleda i primopredaje nerazvrstane ceste na korištenje i održavanje.

Članak 8.

Građenje i rekonstrukcija nerazvrstanih cesta obavlja se sukladno godišnjem Programu gradnje objekata i uređaja komunalne infrastrukture kojeg donosi Općinsko vijeće Općine Čaglin.

Članak 9.

Poslovi održavanja nerazvrstanih cesta obuhvaćaju:

– planiranje održavanja i mjera zaštite nerazvrstanih cesta i prometa na njima,

– redovito i izvanredno održavanje nerazvrstanih cesta,

– ustupanje radova redovitog i izvanrednog održavanja nerazvrstanih cesta,

– stručni nadzor i kontrola kakvoće ugrađenih materijala i izvedenih radova održavanja nerazvrstanih cesta,

– ustupanje usluga stručnog nadzora i kontrole kakvoće ugrađenih materijala i izvedenih radova održavanja nerazvrstanih cesta,

– osiguranje uklanjanja oštećenih i napuštenih vozila i drugih stvari s nerazvrstanih cesta,

– ophodnja i redovno praćenje stanja nerazvrstanih cesta,

- zamjena, obnavljanje, popravljanje vertikalne i horizontalne signalizacije,

- čišćenje, zamjena i manji popravci otvorenog sustava za oborinsku odvodnju,

- zaštita pokosa nasipa, usjeka i zasjeka,

- čišćenje, zamjena i manji popravci otvorenog sustava za oborinsku odvodnju,

- uništenje nepoželjne vegetacije (košenja trave na zemljištu što pripada ulici i drugoj nerazvrstanoj javnoj površini te uklanjanje granja, grmlja i drugog raslinja iz profila ceste),

- održavanje prohodnosti u zimskim uvjetima (zimska služba),

- uklanjanje snijega i leda.

Članak 10.

Poslove održavanja nerazvrstanih cesta obavlja komunalno poduzeće Komunalac Čaglin d.o.o. u vlasništvu Općine Čaglin prema godišnjem programu kojim se utvrđuje održavanje komunalne infrastrukture, sukladno zakonu kojim se uređuje komunalno gospodarstvo.

Radovi održavanja nerazvrstanih cesta, u smislu ove odluke, su radovi redovnog održavanja, koji obuhvaćaju skup mjera i aktivnosti koje se obavljaju tijekom godine na nerazvrstanim cestama i javno-prometnim površinama, uključujući sve objekte i instalacije, sa svrhom održavanja prohodnosti i tehničke ispravnosti tih površina i sigurnosti prometa na njima.

Članak 11.

Iznimno od stavka 2. Članka 10. ove Odluke, radove na održavanju:

* zatvorenog sustava odvodnje oborinskih voda sa nerazvrstane ceste koji se odnosi na mjesne kanalizacijske ili kanalske mreže
* javne rasvjete

obavljaju pravne ili fizičke osobe kojima je to povjereno ugovorom, u skladu sa nadležnim propisima.

Revizijska okna i poklopce revizijskih okana svih komunalnih i drugih instalacija i uređaja ugrađenih u cestovnu građevinu nerazvrstane ceste dužan je održavati vlasnik, odnosno koncesionar instalacija i uređaja.

III. VRSTA, OPSEG I ROKOVI IZVOĐENJA RADOVA REDOVITOG I IZVANREDNOG ODRŽAVANJA NERAZVRSTANIH CESTA TE KONTROLA I NADZOR NAD IZVOĐENJEM TIH RADOVA

Članak 12.

Popis poslova redovitog i izvanrednog održavanja, opseg pojedinih radova i rokove izvođenja tih radova, pravila i tehničke uvjete za izvođenje radova u ljetnom i zimskom razdoblju te pravila za ophodnju nerazvrstanih cesta određuju se posebnim podzakonskim aktom.

Zbog opravdanih okolnosti nadležni Jedinstveni upravni odjel, uz suglasnost načelnika, svojim programom može opseg pojedinih radova redovitog i izvanrednog održavanja nerazvrstanih cesta kao i rokove izvođenja tih radova urediti drukčije od načina iz prethodnog stavka ovog članka.

Radovi izvanrednog održavanja nerazvrstanih cesta mogu se izvoditi samo na temelju glavnog ili izvedbenog projekta i propisa iz prethodnog stavka 1. i 2. ovoga članka.

Kontrolu i nadzor nad izvođenjem radova redovnog održavanja nerazvrstanih cesta obavlja nadležni Jedinstveni upravni odjel putem komunalnog redarstva, a kod poslova izvanrednog održavanja nerazvrstanih cesta kontrola i nadzor obavlja se sukladno odredbama posebnog zakona.

IV. FINANCIRANJE NERAZVRSTANIH CESTA

Članak 13.

Građenje, rekonstrukcija i održavanje nerazvrstane ceste financira se iz proračuna Općine Čaglin.

V. ZAŠTITA NERAZVRSTANIH CESTA

Članak 14.

Nerazvrstane ceste mogu se koristiti samo za cestovni promet, a u druge svrhe samo u slučajevima, na način i pod uvjetima određenim Zakonom o cestama, Zakonom o sigurnosti prometa na cestama te podzakonskim aktima i općinskim odlukama donesenim na temelju navedenih zakona.

Članak 15.

Radi zaštite nerazvrstane ceste i sigurnosti prometa na njoj, na nerazvrstanoj cesti zabranjeno je:

1. oštetiti, ukloniti, premjestiti, zakriti ili na bilo koji drugi način izmijeniti postojeće stanje prometne signalizacije, prometnu opremu te cestovne uređaje,

2. trajno ili privremeno zaposjedati ili na drugi način smetati posjed nerazvrstane ceste ili njezinog dijela,

3. dovoditi oborinsku vodu, otpadne vode i ostale tekućine,

4. sprječavati otjecanja voda s nerazvrstane ceste,

5. spuštati po pokosu nasipa ili usjeka kamen, stabla te druge predmete i materijal,

6. vući stabla i dijelove stabla te drugi materijal ili predmete,

7. puštati domaće životinje bez nadzora, napajati životinje u cestovnom jarku te vršiti ispašu ili graditi pojilišta na cestovnom zemljištu,

8. postavljati ograde, saditi živice, drveće i druge nasade,

9. odlagati drvnu masu, ostale materijale ili druge predmete,

10. rasipavati materijal, nanositi blato, ulje ili na drugi način onečišćavati nerazvrstanu cestu,

11. odlagati snijeg ili led,

12. izvoditi bilo kakve radove koji se ne obavljaju radi održavanja, rekonstrukcije, izgradnje ili zaštite ceste, bez suglasnosti nadležnog Jedinstvenog upravnog odjela,

13. uključivati ili isključivati se s nerazvrstane ceste izvan izgrađenih prilaza,

14. paliti travu, korov, građu ili drugi materijal na nerazvrstanoj cesti ili u njezinoj neposrednoj blizini,

15. neovlašteno postavljati bilo kakve zapreke, odnosno priječiti odvijanje prometa na nerazvrstanoj cesti,

16. vršiti druge radnje koje mogu oštetiti nerazvrstanu cestu ili ugroziti sigurno odvijanje prometa na njoj.

Članak 16.

Radi zaštite nerazvrstane ceste i sigurnosti prometa na njoj, u zaštitnom pojasu nerazvrstane ceste zabranjeno je:

1. postavljati i koristiti svjetla ili svjetlosne uređaje koji mogu ugroziti sigurnost prometa na nerazvrstanoj cesti,

2. namjerno paliti vatru i korov uz nerazvrstanu cestu,

3. puštati domaće životinje bez nadzora,

4. ostavljati snijeg ili led koji može skliznuti na nerazvrstanu cestu,

5. postavljati ograde, saditi živice, drveće i druge nasade koji onemogućavaju preglednost na nerazvrstanu cestu,

6. ostavljati drveće i druge predmete i stvari koje mogu pasti na nerazvrstanu cestu,

7. vršiti druge radnje koje mogu oštetiti nerazvrstanu cestu ili ugroziti sigurno odvijanje prometa na njoj.

Zaštitnim pojasom smatra se zemljište uz nerazvrstanu cestu na kojem se primjenjuju ograničenja propisana Zakonom i ovom Odlukom.

Širina zaštitnog pojasa, širina kolnika, kao i gradnja ograda uz nerazvrstane ceste, određuje se dokumentima prostornog uređenja.

Članak 17.

Ako se za građenje objekata i instalacija unutar zaštitnog pojasa nerazvrstane ceste izdaje lokacijska dozvola, odnosno drugi akt kojim se provode dokumenti prostornog uređenja sukladno posebnom propisu, prethodno se moraju zatražiti uvjeti nadležnog Jedinstvenog upravnog odjela.

Zabranjeno je poduzimati bilo kakve radove ili radnje u zaštitnom pojasu nerazvrstane ceste bez suglasnosti nadležnog Jedinstvenog upravnog odjela, odnosno pravne osobe koja upravlja nerazvrstanom cestom, ako bi ti radovi ili radnje mogli nanijeti štetu nerazvrstanoj cesti, kao i ugrožavati ili ometati promet na njoj te povećati troškove održavanja. U suglasnosti se određuju uvjeti za obavljanje tih radova ili radnji.

Članak 18.

Nadležni Jedinstveni upravni odjel odnosno pravna osoba koja upravlja nerazvrstanom cestom mora bez odgode, nakon saznanja, s ceste ukloniti sve zapreke ili druge posljedice zabranjenih radnji, koje bi mogle oštetiti nerazvrstanu cestu ili ugroziti, ometati ili smanjiti sigurnost prometa na nerazvrstanoj cesti.

Ako tijelo odnosno pravna osoba iz prethodnog stavka ne može zapreku ili nastalo opasno mjesto na nerazvrstanoj cesti ukloniti odmah, do njezinog uklanjanja mora je osigurati propisanom prometnom signalizacijom.

Članak 19.

Na nerazvrstanoj cesti zabranjeno je poduzimati bilo kakve radove ili radnje ukoliko za to ne postoji prethodno odobrenje Općine Čaglin.

Odobrenje Općine Čaglin u smislu stavka 1. ovog članka odnosi se na:

* zauzimanje nerazvrstane ceste radi uređenja gradilišta, izvođenja građevinskih i drugih radova, odlaganje materijala radi gradnje i sl.
* prekopavanje nerazvrstane ceste radi popravka, prelaganja ili ugradnje komunalnih i drugih instalacija i uređaja te radi priključenja na te instalacije i uređaje
* prekomjernu upotrebu i opterećenje ceste

Članak 20.

Pravne ili fizičke osobe u obavljanju čije gospodarske djelatnosti (eksploatacija mineralnih sirovina, korištenje šuma, šumskog zemljišta i šumskih proizvoda, industrijska proizvodnja, izvođenje građevinskih radova i slično) dolazi do prekomjerne uporabe nerazvrstane ceste teškim ili srednje teškim vozilima, dužne su platiti naknadu za prekomjernu upotrebu nerazvrstane ceste.

Pod srednje teškim i teškim teretnim vozilima iz stavka 1. ovoga članka smatraju se vozila ukupne mase veće od 7,5 tona.

Visinu naknade za prekomjernu uporabu nerazvrstane ceste utvrđuje načelnik na prijedlog Jedinstvenog upravnog odjela.

Članak 21.

Kad je trajno prestala potreba korištenja nerazvrstane ceste ili njezinog dijela može joj se ukinuti status javnog dobra u općoj uporabi.

U slučaju stavka 1. ovog članka nekretnina kojoj prestaje status javnog dobra u općoj uporabi ostaje u vlasništvu Općine Čaglin i njom se može raspolagati sukladno Zakonu o vlasništvu i drugim stvarnim pravima.

Odluku o ukidanju statusa javnog dobra u općoj uporabi donosi Općinsko vijeće Općine Čaglin.

VI. NADZOR NAD IZVOĐENJEM RADOVA

Članak 22.

Inspekcijski nadzor obavljaju komunalni redari sukladno posebnim propisima kojima se uređuje komunalno gospodarstvo. U provođenju nadzora nad provedbom ove Odluke komunalni redar je ovlašten poduzimati radnje u skladu sa zakonom kojim se uređuje komunalno gospodarstvo te Odlukom kojom se uređuje komunalni red.

Pravne i fizičke osobe dužne su komunalnom redaru omogućiti nesmetano obavljanje nadzora, dati podatke i pružiti druge potrebne obavijesti o predmetu uredovanja.

VII. PREKRŠAJNE ODREDBE

Članak 23.

Novčanom kaznom u iznosu od 400,00 – 1.300,00 € kaznit će se za prekršaj pravna osoba koja postupi suprotno članku 14., 15., 16., 17. i 19. ove Odluke.

Novčanom kaznom u iznosu od 60,00 – 130,00 € kaznit će se za prekršaj odgovorna osoba u pravnoj osobi koja postupi suprotno članku 14., 15., 16., 17. i 19. ove Odluke.

Novčanom kaznom u iznosu od 130,00 – 260,00 € kaznit će se za prekršaj fizička osoba obrtnik i osoba koja obavlja drugu samostalnu djelatnost koja postupi suprotno članku 14., 15., 16., 17. i 19. ove Odluke.

Novčanom kaznom u iznosu od 60,00 – 130,00 € kaznit će se za prekršaj fizička osoba koja postupi suprotno članku 14., 15., 16., 17. i 19. ove Odluke.

VII. PRIJELAZNE I ZAVRŠNE ODREDBE

Članak 24.

Prilog ove Odluke čini Popis nerazvrstanih cesta I. reda (Prilog 1.) i njen je sastavni dio.

Članak 25.

Stupanjem na snagu ove Odluke, prestaju važiti Odluke o nerazvrstanim cestama KLASA:021-03/14-01/4, URBROJ: 2177/03-01/14-4, Odluka o izmjenama i dopunama Odluke o nerazvrstanim cestama, KLASA: 021-05/19-01/5, URBROJ: 2177/03-01-19-5.

Članak 26.

Ova Odluka stupa na snagu osmog dana od dana objave u „Službenom glasniku Općine Čaglin“.

R E P U B L I K A H R V A T S K A

POŽEŠKO SLAVONSKA ŽUPANIJA

OPĆINA ČAGLIN

Općinsko vijeće

KLASA: 024-02/23-01/14

URBROJ: 2177-3-1-23-2

Čaglin, 15.prosinca 2023. godine

Predsjednik Općinskog vijeća

Željko Šutić

Prilog 1

POPIS NERAZVRSTANIH CESTA I. REDA NA PODRUČJU OPĆINE ČAGLIN

Članak 1.

Popis nerazvrstanih cesta I. reda je u slijedećoj tablici:

|  |  |  |  |  |  |
| --- | --- | --- | --- | --- | --- |
|  | Naziv ceste | Opis završnog sloja | Okvirna dužina ceste | Prostorna referenca (navod barem 1 čestice na kojoj se nalazi cesta ili dio ceste) | |
| Naziv kat. općine | Broj kat. čestice |
| 1. | ulica V. Nazora u Čaglinu | asfaltirana | 487 m | Čaglin | 840 |
| 2. | ulica Gaj  u Čaglinu | asfaltirana | 436 m | Čaglin | 835 |
| 3. | Ulica Kolodvorska Čaglin-prema igralištu | asfaltirana | 320 m | Čaglin | 843  Dio 209, 211/1,  213/3, 214/1, 823/1 |
| 4. | ulica Kolodvorska  Čaglin-prema ambulanti | asfaltirana | 330 m | Čaglin | 844  Dio 845  680/1 |
| 5. | ulica Žukovac  u Čaglinu | asfaltirana | 442 m | Čaglin | 305/3 |
| 6. | cesta  Milanlug - Jasik | makadamska | 611 m | Duboka | 955 |
| 7. | Cesta u Jasiku | makadamska | 2900 m | Duboka | 903 |
| 8. | Ulica u Staroj Ljeskovici | makadamska | 610 m | Jurkovac | 565 |
| 9. | Ulica u N.Ljeskovici | makadamska | 285 m | Jurkovac | 597 |
| 10. | Ulica u N.Ljeskovici | makadamska | 85 m | Jurkovac | 384 |
| 11. | Ulica u N. Ljeskovici prema | makadamska | 180 m | Jurkovac | 596 |
| 10. | Cesta  Darkovac | makadamska | 700 m | Sapna | Dio 671/1 |
| 12. | Ulica u Darkovcu | makadamska | 187 m | Sapna | 676 |
| 13. | Cesta prema Dobrogošću | asfaltirana | 700 m | Sibokovac | 840 |
| 14. | Ulica u Sapni | makadamska  asfaltirana | 300 m  700 m | Sapna | 678 |
| 15. | Ulica u Sapni | makadamska | 620 m | Sapna | 673 |
| 16. | Cesta Sapna – Kneževac | makadamska | 2050 m | Sapna | 682 |
| 17. | Ulica u Sibokovcu | makadamska | 1400 m | Sibokovac | 718, 723 |
| 18. | Cesta Migalovci-Ruševo 1 | makadamska | 140 m | Migalovci | 864/2, 863/3, 864/1 |
| 19. | Ulica u Vlatkovcu | asfaltirana | 500 m | Sibokovac | 842 |
| 20. | Ulica u Vlatkovcu | makadamska | 400 m | Sibokovac | 400/546 |
| 21. | Cesta do Dobrogošća | makadamska | 2600 m | Imrijevci | 1337 |
| 22. | Cesta u Dobrogošću | makadamska | 660 m | Imrijevci | 1319/1 |
| 23. | Cesta u Dobrogošću | makadamska | 190 m | Imrijevci | 1321 |
| 24. | Cesta prema  Novom Zdenkovcu | asfalt | 1000 m | Sibokovac | 841 |
| 25. | Ulica u  Mokrešu | asfalt | 1090 m | Sibokovac | 400/564 |
| 26. | Cesta prema Sovskom jezeru | makadam | 1250 m | Sovski Dol | 2262/28, 2220/1, 2262,164, 2262/1, 2274 |
| 27. | Cesta prema  Dobroj vodi | makadam | 1300m | Sibokovac | 698/42, 686 do 699/46 i dr |
| 28. | Cesta Migalovci-Ruševo 2 | Makadam | 880m | Ruševo | 2279, 1114/9 i dr |
| 29. | Ulica u  Stojčinovcu | makadam | 350 m | Sibokovac | 728 |
| 30. | Cesta Latinovac  Djedina Rijeka | makadam | 970 m | Veliki Bilač | 1277 |
| 31. | Cesta Latinovac  Djedina Rijeka | makadam | 1400 m | Djedina Rijeka | 866 |
| 32. | Ulica u  Djedinoj Rijeci | makadam | 500 m | Djedina Rijeka | 871 |
| 33. | Ulica u  Djedinoj Rijeci | makadam | 80 m | Djedina Rijeka | 867 |
| 34. | Ulica u  Djedinoj Rijeci | makadam | 105 m | Djedina Rijeka | 880 |
| 35. | ulica u  Velikom Bilču | makadam | 100 m | Veliki Bilač | 141 |
| 36. | Ulica u  Velikom Bilču | makadam | 1010 m | Veliki Bilač | 1253 |
| 37. | Ulica u  Velikom Bilču | makadam | 70 m | Veliki Bilač | 1249 |
| 38. | Ulica u  Velikom Bilču | makadam | 180 m | Veliki Bilač | 1250 |
| 39. | Ulica u  Ruševu - igralište | asfalt | 300 m | Ruševo | Dio 663/1, 663/2,  669, 670, 671 |
| 40. | Ulica u  Ruševu | asfalt | 690 m | Ruševo | 2275 |
| 41. | Ulica u Ruševu | asfalt | 80 m | Ruševo | 672 |
| 42. | Ulica u  Ruševu | makadam | 120 m | Ruševo | ne ucrtana |
| 43. | Ulica u  Ruševu prema vodospremi | makadam | 130 m | Ruševo | 2275 i dr |
| 44. | Ulica u  Ruševu | makadam | 130 m | Ruševo | 2272 |
| 45. | Ulica u  Ruševu | makadam | 200 m | Ruševo | 2770 |
| 46. | Ulica u  Ruševu | makadam | 73 m | Ruševo | 2268 |
| 47. | Ulica u  Ruševu | makadam | 92 m | Ruševo | 2267 |
| 48. | Ulica u  Migalovcima - Miloš | makadam | 70 m | Migalovci | 54/1 |
| 49. | Ulica u  Migalovcima | makadam | 27 m | Migalovci | 848/3 |
| 50. | Ulica u  Migalovcima | makadam | 170 m | Migalovci | 1285 |
| 51. | Ulica u  Migalovcima | makadam | 140 m | Migalovci | 1280 |
| 52. | Ulica u  Migalovcima | makadam | 40 m | Migalovci | 54/1 |
| 53. | Ulica u  Migalovcima | makadam | 1060 m | Migalovci | 1290 |
| 54 | Ulica u  Migalovcima | makadam | 50m | Migalovci | 1288 |
| 55. | Ulice u  Sovskom Dolu | asfalt  makadam | 1500 m | Sovski dol | 2331/1 |
| 56. | Ulica u  Sovskom Dolu | makadam | 500 m | Sovski dol | 2333 |
| 57. | Ulica u  Sovskom Dolu | asfalt | 1500 m | Sovski dol | 2349 |
| 58. | Ulica u  Sovskom Dolu | makadam | 190 m | Sovski dol | 2353 |
| 59. | Ulica u  Sovskom Dolu | makadam | 110 m | Sovski dol | 2342 |
| 60. | Cesta Sovski Dol  Dobrogošće | makadam | 2200 m | Sovski dol | 2349 |
| 61. | Ulica u  Pakoj | makadam | 630 m | Paka | 1287 |
| 62. | Ulica u  Pakoj | makadam | 160 m | Paka | 1306 |
| 63. | Ulica u  Pakoj | makadam | 230 m | Paka | 1309/1 |
| 64. | Ulica u Pakoj | makadam | 210 m | Paka | 1299 |
| 65. | Ulica u  Pakoj | makadam | 140 m | Paka | 1298/4 |
| 66. | Ulica u  Pakoj | makadam | 230 m | Paka | 1298/7 |
| 67. | Cesta  prema Imrijevcima | asfalt | 630 m | Imrijevci | 1308 |
| 68. | Ulica u  Imrijevcima | asfalt | 650 m | Imrijevci | 1302/1 |
| 69. | ulica u  Imrijevcima | makadam | 150 m | Imrijevci | 1302/1 |
| 70. | Ulica u  Dubokoj | makadam | 450 m | Duboka | 911 |
| 71. | Ulica u  Dubokj | makadam | 400 m | Duboka | 936 |
| 72. | Ulica u  Dubokoj | makadam | 220 m | Duboka | 934 |
| 73. | Ulica u  Jurkovcu | makadam | 50 m | Jurkovac | 603 |
| 74. | Ulica u Jurkovcu | makadam | 50 m | Jurkovac | 589 |
| 75. | Ulica u  Jurkovcu | makadam | 310. m | Jurkovac | 591 |
| 76. | Ulica K. Tomislava u Čaglinu | Asfaltirana | 150 m | Čaglin | 841/1 |
| 77. | Cesta Veliki Bilač | makadamska | 460 m | Veliki Bilač | 1245 |
|  | **UKUPNO** |  | **43 420**  **m** |  |  |